32Mediro ka moka ya Ntlokgethwa, ya Ngwako wa Kgwerano, ya phethwa. Baisiraele ba e dirile ka moka ka mo Morena a laetšego Moshe. 33Dilo tšohle tša Ntlokgethwa ba di tlišitše go Moshe, Ngwako le dilo tšohle tša wona: Dingamelo, le mamati, le dipalelo, le dikokwane, le maoto, 34le dirulelo tša kobo ya matlalo a dikgapa, le kobo ya matlalo a nebiwatle, le lešira, 35le polokelo ya melao, le diphata tša go e rwala, le sekhurumelo, 36le sethalana, le dibjana tša sona, le dinkgwaponwa, 37le sehlomapone, le dipone tša go hlomelwa go sona, le dibjana tša sona, le makhura a dipone, 38le aletare ya gauta, le makhura a setlolo, le diorelo tše bose, le lešira la mojako wa Ngwako, 39le aletare ya mphiri, le selogwa sa yona sa mphiri, le diphata tša go e rwala, le dibjana tša yona ka moka, le legopo le leoto la lona, 40le mašela a go šira lapa, le dikokwane le maoto a tšona, le lešira la mo seferong sa lapa, le dithapo, le dimapolo tša tšona, le dilo ka moka tša go dira mo Ntlong e kgethwa, mo Ngwakong wa Kgwerano, 41le diaparo tša botšhepi tša go dira mo sekgethweng, le diaparo tše kgethwa tša Arone moperisita, le diaparo tša barwa ba gagwe tša go dira e le baperisita. 42Baisiraele mediro ka moka ba e dirile ka mo Morena a laetšego Moshe. 43Moshe a lebelela mediro ka moka, a hwetša ba dirile tšohle ka mo Morena a laetšego ka gona; a napa a ba šegofatša.